text: Статуя Хрыста Збавіцеля (па-партугальску: Cristo Redentor) — скульптура Ісуса Хрыста, якая знаходзіцца на халме Каркаваду, побач з Рыё-дэ-Жанэйра, у Бразыліі.
  Разьмешчана на ўзроўні 709 мэтраў вышэй за ўзровень мора. Скульптура складае ў вышыню 38 мэтраў, 8 мэтраў складае стэнд.
  Будавалася пяць гадоў, а афіцыйнае адкрыцьцё адбылася 12 кастрычніка 1931 году. Ідэя будаўніцтва рэлігійнага помніка ўпершыню зьявілася ў 1859 годзе. Прапанова паступіла ад Пэдра Марыя Босу й прынцэсы Ізабэлы. Ідэя была ізноў прынятая да ўвагі ў 1921 годзе.
  Першы камень быў закладзены 4 красавіка 1922 году, маштабныя працы пачаліся ў 1926 годзе. Сярод шматлікіх людзей, хто ўдзельнічаў у будаўніцтве гэтага помніка, можна згадаць Эйтора да Сылву Кошта (па-партугальску: Heitor da Silva Costa) — аўтар праекту, мастака Асвальда Карласа (па-партугальску: Carlos Oswald) і францускага скульптара Поля Ландоўскага (па-француску: Paul Landowski).